English: Nizamabad: TRS MLC C Bhupathi Reddy is reportedly planning to resign from the party.
Telugu: నిజామాబాద్ : టీఆర్‌ఎస్‌ పార్టీకి ఎమ్మెల్సీ సీ భూపతి రెడ్డి గుడ్‌బై చెప్పె యోచనలో ఉన్నట్లు తెలుస్తోంది. ఈ మేరకు ఆయన పార్టీకి రాజీనామా చేస్తూ బహిరంగ లేఖను విడుదల చేసే అవకాశం ఉందని ఆయన వర్గీయులు వాపోతున్నారు. టీఆర్‌ఎస్‌ ఎంపీ డి శ్రీనివాస్‌తో పాటు ఆయన వర్గానికే చెందిన భూపతిరెడ్డిని పార్టీ నుంచి సస్పెండ్‌ చేయాలని పార్టీ అధినేత కేసీఆర్‌కు ఎంపీ కవిత వర్గం, జిల్లానేతలు తీర్మానం పంపిన విషయం తెలిసిందే. దీంతో సొంతగూటికి చేరాలని నిశ్చయించుకున్న డీఎస్‌తో పాటు భూపతి రెడ్డి సైతం వెళ్లనున్నట్లు తెలుస్తోంది. వీరి చేరికకు కాంగ్రెస్‌ అధిష్టానం గ్రీన్‌ సిగ్నల్‌ ఇచ్చిందని, భూపతి రెడ్డికి నిజామాబాద్‌ రూరల్‌ టికెట్‌ ఖారరు అయినట్లు సమాచారం.